[pic] | EUROOPAN YHTEISÖJEN KOMISSIO |

Bryssel 7.10.2009

KOM(2009) 516 lopullinen

2009/0146 (COD)

Ehdotus:

EUROOPAN PARLAMENTIN JA NEUVOSTON PÄÄTÖS

luettelosta kolmansista maista tai niiden osista sekä eläinten terveyttä ja kansanterveyttä sekä eläinlääkärintodistuksia koskevista vaatimuksista tiettyjen elävien eläinten ja tuoreen lihan tuonnissa yhteisöön tehdyn neuvoston päätöksen 79/542/ETY kumoamisesta

PERUSTELUT

Tällä luonnosehdotuksella Euroopan parlamentin ja neuvoston päätökseksi kumotaan luettelosta kolmansista maista tai niiden osista sekä eläinten terveyttä ja kansanterveyttä sekä eläinlääkärintodistuksia koskevista vaatimuksista tiettyjen elävien eläinten ja tuoreen lihan tuonnissa yhteisöön 21 päivänä joulukuuta 1976 tehty neuvoston päätös 79/542/ETY[1].

Päätöksellä 79/542/ETY vahvistetaan tiettyjen elävien eläinten ja näistä eläimistä, hevoseläimet mukaan luettuina, saatavan tuoreen lihan, raakalihavalmisteita lukuun ottamatta, yhteisöön tuomista koskevat eläinlääkinnälliset vaatimukset.

Alan sääntelypuitteiden perusteellisten muutosten sekä selkeyden ja oikeusvarmuuden vuoksi kaikista päätöksen 79/542/ETY säännöksistä on säädetty sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda yhteisön alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista […] annetussa komission asetuksessa (EY) N:o XX/2010[2].

Kun kyseinen asetus tulee voimaan, neuvoston päätöksen 79/542/ETY voimassaolo päättyy eikä sitä enää sovelleta.

Yhteisön lainsäädännön selkeyden ja avoimuuden vuoksi päätös 79/542/ETY olisi nimenomaisesti kumottava kyseisestä päivämäärästä lähtien.

2009/0146 (COD)

Ehdotus:

EUROOPAN PARLAMENTIN JA NEUVOSTON PÄÄTÖS

luettelosta kolmansista maista tai niiden osista sekä eläinten terveyttä ja kansanterveyttä sekä eläinlääkärintodistuksia koskevista vaatimuksista tiettyjen elävien eläinten ja tuoreen lihan tuonnissa yhteisöön tehdyn neuvoston päätöksen 79/542/ETY kumoamisesta

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan yhteisön perustamissopimuksen ja erityisesti sen 37 artiklan sekä 154 artiklan 4 kohdan b alakohdan,

ottavat huomioon komission ehdotuksen,[3]

ottavat huomioon Euroopan talous- ja sosiaalikomitean lausunnon,[4]

ottavat huomioon alueiden komitean lausunnon[5],

noudattavat perustamissopimuksen 251 artiklassa määrättyä menettelyä[6]

sekä katsovat seuraavaa:

(1) Terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetussa neuvoston direktiivissä 72/462/ETY[7] säädetään luettelosta, joka on laadittava niistä maista tai niiden osista, joista jäsenvaltioiden on sallittava tiettyjen elävien eläinten ja tiettyjen eläinten tuoreen lihan tuonti.

(2) Tämän vuoksi hyväksyttiin luettelosta kolmansista maista tai niiden osista sekä eläinten terveyttä ja kansanterveyttä sekä eläinlääkärintodistuksia koskevista vaatimuksista tiettyjen elävien eläinten ja tuoreen lihan tuonnissa yhteisöön 21 päivänä joulukuuta 1976 tehty neuvoston päätös 79/542/ETY[8]. Kyseisessä päätöksessä vahvistetaan terveyttä koskevat edellytykset tuotaessa yhteisöön eläviä eläimiä, hevoseläimiä lukuun ottamatta, ja tällaisten eläinten, hevoseläimet mukaan luettuina, tuoretta lihaa, raakalihavalmisteita lukuun ottamatta. Kyseisen päätöksen liitteissä I ja II esitetään lisäksi luettelot kolmansista maista tai niiden osista, joista saa tuoda yhteisöön tiettyjä eläviä eläimiä ja niiden tuoretta lihaa, sekä eläinlääkärintodistusten mallit.

(3) Kyseisen päätöksen tekemisen jälkeen yhteisön muissa säädöksissä on annettu lukuisia uusia eläinten terveyteen ja kansanterveyteen liittyviä vaatimuksia; tällaisia ovat esimerkiksi ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annettu neuvoston direktiivi 2002/99/EY[9], eläinten terveyttä koskevista säännöistä tiettyjen elävien sorkka- ja kavioeläinten yhteisöön tuonnin ja yhteisön kautta kuljetuksen osalta 26 päivänä huhtikuuta 2004 annettu neuvoston direktiivi 2004/68/EY[10], elintarvikehygieniasta 29 päivänä huhtikuuta 2004 annettu Euroopan parlamentin ja neuvoston asetus (EY) N:o 852/2004[11], eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annettu Euroopan parlamentin ja neuvoston asetus (EY) N:o 853/2004[12], ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annettu Euroopan parlamentin ja neuvoston asetus (EY) N:o 854/2004[13] sekä rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annettu Euroopan parlamentin ja neuvoston asetus (EY) N:o 882/2004[14].

(4) Kyseiset yhteisön säädökset muodostavat uudet alaa koskevat sääntelypuitteet, ja myös direktiivi 72/462/ETY on kumottu direktiivillä 2004/68/EY.

(5) Direktiivin 2004/68/EY 20 artiklassa säädetään, että elävien eläinten, lihan ja lihatuotteiden tuontiin sovellettavat säännöt, jotka vahvistetaan direktiivin 72/462/ETY mukaisesti hyväksytyissä päätöksissä – muun muassa päätöksessä 79/542/ETY – jäävät voimaan, kunnes ne korvataan uuden lainsäädännön puitteissa hyväksytyillä toimenpiteillä.

(6) Lisäksi ihmisravinnoksi tarkoitettujen tiettyjen eläinperäisten tuotteiden tuotantoa ja markkinoille saattamista koskevista elintarvikehygienia- ja terveyssäännöistä annettujen tiettyjen direktiivien kumoamisesta 21 päivänä huhtikuuta 2004 annetun Euroopan parlamentin ja neuvoston direktiivin 2004/41/EY[15] 4 artiklan 3 kohdan mukaisesti direktiivin 72/462/ETY perusteella annettuja täytäntöönpanosääntöjä sovelletaan, kunnes asetusten (EY) N:o 852/2004, (EY) N:o 853/2004, (EY) N:o 854/2004 tai direktiivin 2002/99/EY perusteella on annettu tarvittavat säännökset.

(7) Sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda yhteisön alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista […] annettu komission asetus (EY) N:o XX/2010[16][17] sisältää eläinlääkärintodistuksiin liittyviä vaatimuksia ja muita säännöksiä, joissa otetaan huomioon uudet sääntelypuitteet ja joilla korvataan päätöksen 79/542/ETY säännökset. Kun kyseinen asetus tulee voimaan, neuvoston päätöksen 79/542/ETY voimassaolo päättyy eikä sitä enää sovelleta.

(8) Yhteisön lainsäädännön selkeyden ja avoimuuden vuoksi päätös 79/542/ETY olisi nimenomaisesti kumottava kyseisestä päivämäärästä lähtien,

OVAT TEHNEET TÄMÄN PÄÄTÖKSEN:

1 artikla

Kumotaan päätös 79/542/ETY … lähtien [täydennetään sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda yhteisön alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista […] annetun komission asetuksen (EY) N:o XX/2010[18] julkaisupäivä + 20 päivää – ks. EY:n perustamissopimuksen 254 artikla. On varmistettava, että päätös kumotaan kyseisen asetuksen voimaantulopäivästä.]

Viittauksia kumottuun päätöksen on pidettävä viittauksina sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda yhteisön alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista […] annettuun komission asetukseen (EY) N:o XX/2010[19].

2 artikla

Tämä päätös on osoitettu kaikille jäsenvaltioille.

Tehty Brysselissä

Euroopan parlamentin puolesta Neuvoston puolesta

Puhemies Puheenjohtaja

[1] EYVL L 146, 14.6.1979, s. 15.

[2] Sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda yhteisön alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista […] annettu komission asetus (EY) N:o XX/2010 hyväksytään komissiossa todennäköisesti tammikuussa 2010 (SANCO/4787/2009).

[3] EUVL C […], […], s. […].

[4] EUVL C […], […], s. […].

[5] EUVL C […], […], s. […].

[6] EUVL C […], […], s. […].

[7] EYVL L 302, 31.12.1972, s. 28.

[8] EYVL L 146, 14.6.1979, s. 15.

[9] EYVL L 18, 23.1.2003, s. 11.

[10] EUVL L 139, 30.4.2004, s. 321.

[11] EUVL L 139, 30.4.2004, s. 1.

[12] EUVL L 139, 30.4.2004, s. 55.

[13] EUVL L 139, 30.4.2004, s. 206.

[14] EUVL L 165, 30.4.2004, s. 1.

[15] EUVL L 157, 30.4.2004, s. 33.

[16] EUVL L [...], [...], s. [...].

[17] Sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda yhteisön alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista […] annettu komission asetus (EY) N:o XX/2010 hyväksytään komissiossa todennäköisesti tammikuussa 2010 (SANCO/4787/2009).

[18] Sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda yhteisön alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista […] annettu komission asetus (EY) N:o XX/2010 hyväksytään komissiossa todennäköisesti tammikuussa 2010 (SANCO/4787/2009).

[19] Sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda yhteisön alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista […] annettu komission asetus (EY) N:o XX/2010 hyväksytään komissiossa todennäköisesti tammikuussa 2010 (SANCO/4787/2009).